《晚步》
宋代·丘葵

片月黄昏挂客愁，杖藜间过水西头。
婵娟正喜临清沼，菡萏无端枕碧流。
入暮江山浑似画，向南门巷已先秋。
稻田尽处为沧海，时见乘风万斛舟。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。